
George Simion -  prezidenţiabilul din jobenul unui 
magician ? 


Traiectoria politică a candidatului George-Nicolae Simion 
poate deveni un interesant studiu de caz arta creării și 
manipulării opiniilor politice în scopuri electorale 
diversioniste cu impact geopolitic. 


Naționalist declarat prin numeroase provocări 
propagandistice, adeseori la limita legii, tânărul George 
Simion este înregimentat, de vreo două decenii, mișcării 
agitatorilor pretinși patrioţi, care se pretind dedicați 
sacrificiului suprem pentru reîntregirea neamului. 


Ca lider al grupării „Noii golani, s-a revendicat 
continuatorul mișcărilor de stradă din anul 1990 și, în anul 
2006, a lansat sloganul „Basarabia este România”. 
Sloganul a fost inspirat de numeroasele modele, gen 
„Catalonia not Spain',„Vasconia not Spain” , „Corsica is 
not France”, „Scotland is not England”, „Erdely maghyar 

Împânzirea României cu lozinca „Basarabia este 
România” nu poate fi semnificaţia vreunui patriotism autentic, cât mai cu seamă a patriotismului 
infantil, provocator și generator de puseuri naţionalist-radicale , foarte fragil delimitate de extremismul 
violent. 


Militantismul de peste două decenii demonstrat de George Simion nu este decât o altă fațetă a 
militantismului lui Corneliu Vadim Tudor sau Gheorghe Funar, ori al unora dintre liderii Vetrei 
Românești, care și ei au căzut în capcanele inamicilor istorici ai românilor , servindu-le argumente 
pentru etichetarea și punerea la colţ a României. 


Consecința lipsei de prudenţă și a vigilenţei politice a fost infiltrarea și manipularea mișcărilor 
româniste de către panslaviști, neorevizioniști, sioniști și de de lichele politice mercanitile. Unde și ce 

mai sunt astăzi „Vatra Românească”, „Partidul Unităţii Națiunii Române” ? Cum a renăscut și a 


dispărut „Partidul Naţional Român” ? Ce a însemnat și mai înseamnă perindarea lui Virgil Măgureanu 
și a generalului Mircia Chelaru (senator A.U.R.) prin culisele partidelor de factură naţional- 
românească ? Adevărul, deși evident, este greu de rostit. 


Avântul protestatar (oare necugetat?!) al lui George Simion, între turul 1 și turul 2 al alegerilor 
prezidenţiale din Republica Moldova, în anul 2016, este justificat suspect de a fi avut oarecare 
greutate în înclinarea balanței în favoarea contracandidatului Partidului Acţiune și Solidaritate, Maia 
Sandu.  Vehemenţa clamării la București a unionismului de către mișcarea Platforma Unionistă 
Acţiunea 2012, amplificată și valorizată de propaganda Moscovei a mobilizat antiunioniștii moldoveni 
să-l voteze pe Igor Dodon. 


Cum tânărul Simion nu avea erudiţia lui Corneliu Vadim Tudor și nici nivelul intelectual sau 
experienţa politică a predecesorilor săi ideologici, și-a câștigat notorietatea și susținerea pe calea 
protestelor seci de idei, rezumate la sloganuri provocatoare și copios asezonate cu acute de violenţă 
politică. Procentul electoratului reprezentat de acest tip de comportament i-a adus o susţiere de 9%, 
aproape dublu față de necesarul pragului parlamentar. În primă și ultimă instanţă, Parlamentul este 
oglinda alegătorilor. 


Nu este mai puţin adevărat că, după modelul Fundaţiei România Mare, fondatorii Alianţei pentru 
Unirea Românilor au publicat o listă de personalităţi de prestigiu a căror operă ar constitui suportul 
doctrinar al noii formaţiuni politice, dar care ulterior nu s-au făcut cu nimic remarcaţi. Să fi fost lista 
doar o înșelăciune?! 


Activitatea parlamentară a liderilor A.U.R. nu a răspuns, în măsura așteptărilor, dezideratelor titulaturii 
partidului, dar a excelat printr-un comportament atipic, cu accente de huliganism, menit a conferi 
notorietate orice preţ, a ostoi dezmăgirile unor segmente ale populației dar, mai ales, pentru a da 
satisfacţie clanurilor susținătoare, aliniate în spatele mișcării, cu unicul scop al extracției de cât mai 
mult profit din afacerea politică. 


Paradoxal, sau dimpotrivă, bine anticipat și impecabil pus în operă, vocile radicale ale unor 
parlametari A.U.R. au fost temerare și consecvente în rostirea unor adevăruri prin care s-au devoalat 
secrete murdare ale puterii, s-a demonstrat impotenţa politică a guvernaţilor, ori s-au adus în lumina 
adevărului realităţi dureroase ale României profunde, eclipsate de informarea și propaganda oficiale. 
Volens, nolens, nu se poate spune că, înafara vocilor A.U.R., alte grupuri parlamentare ar fi militat 
pentru apărarea identității statal-naţionale a României, suveranitatea deciziilor guvernamentale și 
demnitate în politica externă. 


Dar, în același timp, prestațiile politice personale al liderului A.U.R. au generat permanente 
controverse, au iscat scandaluri și generat acuze, unele dintre cele mai grave. Unele lucruri vin din 
istoricul partidului, altele din conexiuni, mai mult ori mai puţin personale, în direcţii geopolitice cu real 
potenţial de pericol pentru securitatea naţională a României. 


Structurile de securitate ale două state cu care România pare a avea relații privilegiate, Ucraina și 
Republica Moldova, l-au pus pe George Simion pe lista persoanelor indezirabile. Motivul vehiculat pe 
surse (n.n. de fost nivel guvernamental) : folosirea teritoriului lor pentru contacte cu persoane 
suspecte a fi agenţi ai Federaţiei Ruse. Opinia publică din România nu poate să nu fie îngrijorată de 
faptul că un parlamentar român, lider al unui partid confortabil plasat în intenţiile de vot, are o 
asemenea problemă. 


Într-un răspuns pentru „Europa Liberă”, Serviciul Român de Informaţii a transmis că „activităţile de 
cooperare ale SRI cu servicii de informații din alte state sunt încadrate în categoria secretelor de stat 
și pot fi comunicate (doar) beneficiarilor legali. Un răspuns asemănător a venit și din partea 
Ministerului Afacerilor Interne al Republicii Moldova, întrebat tot de Europa Liberă care au fost 


motivele pentru care autorităţile din R. Moldova au decis să-i interzică lui George Simion intrarea pe 
teritoriul său. „Comunicarea datelor şi a informațiilor care constituie motivele deciziei privind 
declararea străinului persoană indezirabilă se poate face, pentru raţiuni de securitate naţională, 
numai în condiţiile stabilite şi numai către destinatarii prevăzuţi în mod expres de actele normative 
care reglementează regimul activităţilor referitoare la securitatea naţională şi la protejarea secretului 
de stat”. 


Rolul social-media în creșterea suportului A.U.R. (n.n. dar și estomparea sincopelor sale) a fost 
recunoscut de deputatul Antonio Andrușceac, cu prilejul unui interviu televizat, dar strădaniile 
reporterului de a obține vreun detaliu privind finanțarea și administrarea platformei n-au dat vreun 
rezultat. 


Pe măsură ce se apropie data alegerilor, observând nerușinata manipulare a sondajelor de opinie, 
platformele social-media vor înlocui confruntarea democratică a candidaţilor, lăsând loc așa ziselor 
surprize. Altfel, nu se vor găsi explicaţii ale derapajelor metodelor științifice de cercetare sociologică și 
ale deontologiei analiștilor șefi ai institutelor de sondare care și-au pierdut de multă vreme menirea. 


În campania electorală sunt implicate rețele social-media redutabile, dar și manopere gen „Oxford 
Analitica”, în măsură să activeze un potenţial electoral indecis, frustrat ori scârbit de politica partidelor 
eșuate. Rămâne de văzut și dacă magicianul trolilor v-a scoate din joben prezidețţiabilul surpriză. 


Evaluare: % %* 4 4% + Thank You! 

